Tyskland debuterte i Eurovision Song Contest i 1956 og har deltatt 64 ganger – mer enn noe annet land i konkurransen. Tyskland har bare vært fraværende én gang, i 1996 da landet ikke kvalifiserte seg fra forhåndskvalifiseringen. Sammen med Frankrike, Italia, Spania og Storbritannia, er Tyskland blant «de fem store» – en gruppe på fem land som er automatisk kvalifisert til finalen på grunn sine store økonomiske bidrag til konkurransen. Finalen sendes hvert år på kringkasteren ARDs flaggskipskanal Das Erste, og konkurransen er blant de mest populære tv-begivenhetene i landet med seertall på rundt 10 milioner. Hvert år arrangeres det flere Eurovision-fester i landet, der den største er på Reperbahn i Hamburg.